OŠ Ivana Kukuljevića Sakcinskog, Ivanec

Ladislava Šabana 17

42240 Ivanec

Klasa:

Urbroj:

Ivanec, 19. 9. 2016.

Hrvatska mreža školskih knjižničara i OŠ Ivana Kukuljevića Sakcinskog, Ivanec objavljuju

**P O Z I V**

**za sudjelovanje na Natječaju izrade vizualnog identiteta projekta senzibilizacije učenika i lokalne zajednice za brigu prema napuštenim životinjama te promjenu stavova i ponašanja prema vlastitim kućnim ljubimcima *Daj šapi glas!***

Kako bi projekt bio prepoznatljiviji u lokalnoj zajednici i kako bi se učenici uključenih škola potaknuli na angažiranije sudjelovanje u projektu Daj šapi glas! Hrvatska mreža školskih knjižničara i OŠ Ivana Kukuljevića Sakcinskog, Ivanec objavljuju ***Natječaj izrade vizualnog identiteta projekta Daj šapi glas!***

**UVJETI NATJEČAJA**

**LITERARNI RAD - slogan**

Mora biti pisan u jednoj sintagmi ili jednoj rečenici. Učenik može osmisliti do 3 slogana. Ako je više slogana, potrebno ih je obrojčiti. Rabiti font 12, Calibri. Ispod slogana u word dokumentu navesti ime i prezime učenika, školu, razred te ime i prezime učitelja mentora. Sudjelovati mogu svi zainteresirani učenici prijavljene škole. Poslati u digitalnom formatu na e-mail knjiznicax@gmail.com.

**GLAZBENI IZRIČAJ - jingle**

Mora biti u kraćoj (3 do 5 sec) i duljoj (5 do 10 sec) verziji. Pri uporabi glazbenog predloška ili zvuka voditi računa da su poštovana autorska prava. Može se komponirati i vlastiti glazbeni predložak ili zvuk. Učenik može osmisliti samo 1 jingle. Svaki rad poslati u digitalnom formatu uz koji je potrebno navesti naziv jinglea, ime i prezime učenika, školu, razred te ime i prezime učitelja mentora na e-mail knjiznicax@gmail.com

**LIKOVNI IZRIČAJ - logo, maskota i baner**

Mogu biti rađeni u svim likovnim tehnikama ili u grafičkom programu (npr. FreeCAD ili Gravit i sl. od besplatnih ili neki za koji škola ili učenik posjeduje legalnu licencu). Učenik može osmisliti samo 1 vizualni identitet koji uključuje logo, maskotu i baner. Svaki rad u fizičkom obliku na poleđini treba sadržavati podatke o učeniku: ime i prezime, škola, razred, naziv rada, tehnika te ime i prezime učitelja mentora. Svaki rad u digitalnom formatu postavljaju se na neki od vanjskih servisa, a e–mailom se na knjiznicax@gmail.com šalje URL adresa pristupa uratku i distinktivni naziv rada, ime i prezime učenika, školu, razred te ime i prezime učitelja mentora. Pošiljatelj će e-mailom primiti potvrdu da je pristupljeno tom radu.

**ROK DOSTAVE**

Radove s potrebnim podacima treba dostaviti do 28. listopada 2016. godine na adresu:

Svaki rad poslati u digitalnom formatu na e-mail knjiznicax@gmail.com

OŠ Ivana Kukuljevića Sakcinskog, Ivanec

Ladislava Šabana 17

42240 Ivanec

e-mail knjiznicax@gmail.com

s naznakom - ***Za Natječaj izrade vizualnog identiteta projekta Daj šapi glas!***

Rezultati natječaja bit će predstavljeni 21. studenog u medijima, na web stranicama projekta Daj šapi glas i na web stranici škole.

Nagrađenim učenicima i njihovim mentorima uručit će se zahvalnice i prigodni darovi.

U prosudbenom povjerenstvu će raditi učitelji/nastavnici iz hrvatskog jezika, glazbene kulture i likovne kulture/umjetnosti i stručnjaci za promidžbu iz novinarske, dizajnerske i PR struke za sve tri kategorije natjecanja.

**Kontakt osoba:**

Draženka Stančić, stručna suradnica mentorica Draženka Stančić, školska knjižničarka,

OŠ Ivana Kukuljevića Sakcinskog, Ivanec

Broj mobitela: 091 887 48 49

e-mail: knjiznicax@gmail.com